गाज़ीपुर दे सरकारी हाई स्कूलै दी फुटबाल टीम इक दूए स्कूलै कन्नै मैच खेढन गेदी ही। उत्थें खेढ थवां पैह्‌लैं जागतें च कुसै निक्की नेही गल्लै पर जफ्फी लगी पेई ते मारकुटाई शुरु होई गेई। की जे खेढै दे कुसै नुक्त्ते पर झगड़ा लग्गा हा सै तमाशबीनें ते स्टाफ ने बी खासी दिलीचस्पी लेईं। जिनें जागतें जफ्फी छड़काने दी कोशश कीती उनेंगी बी सट्टां लग्गी गेइयां। उंदे च मेरा भ्राऽ बी है हा, जेह्‌ड़ा सरकारी हाई स्कूलै च नौमीं जमातै च पढ़दा हा। मत्थै पर सट्ट लग्गी ते नक्कै चा खून चली पेआ। हून सारै मदानै च खौदल पेई गेई। इस नस्सोभज्जी च जेह्‌ड़े जागत जख्मी होई गे हे उंदी खबर सुर्त कुसै नेईं लेई।